Θεατρική περίοδος 2022-2023

Φιόντορ Μ. Ντοστογιέφσκι

**ΤΟ ΟΝΕΙΡΟ ΕΝΟΣ ΓΕΛΟΙΟΥ**

Σκηνοθεσία: **Γιώργος Κουτλής**

Από 19 Οκτωβρίου

Για λίγες μόνο παραστάσεις

*«Γιατί αυτοί δεν ξέρουν την Aλήθεια, ενώ εγώ την ξέρω...*

*Ωχ, πόσο δύσκολο να ξέρεις μόνος σου την Αλήθεια! »*

Το αριστούργημα του Φ.Μ. Ντοστογιέφσκι *Το όνειρο ενός γελοίου*, σεμετάφραση, διασκευή και σκηνοθεσία του **Γιώργου Κουτλή**, μετά την άκρως επιτυχημένη παρουσίασή του από το ΔΗ.ΠΕ.ΘΕ. Κρήτης, έρχεται φέτος στο θέατρο Πορεία. Ο σημαντικότερος σκηνοθέτης της νέας γενιάς **Γιώργος Κουτλής** σε συνεργασία με τον σπουδαίο jazz συνθέτη **Αλέξανδρο Δράκο Κτιστάκη** και την πρωτότυπη μουσική του σύνθεση, δημιουργούν το ιδανικό πλαίσιο για την συγκλονιστική ερμηνεία του **Νικόλα Χανακούλα**. Ένα εκρηκτικό σόλο σε συνομιλία με video art προβολές και μια ζωντανή χορωδία επί σκηνής.

Ο Φ.Μ. Ντοστογιέφσκι έγραψε *Το όνειρο ενός γελοίου* –μια φανταστική ιστορία– το 1877, τέσσερα χρόνια πριν από τον θάνατό του. Το μικρό αυτό διήγημα, συμπυκνώνει τη φιλοσοφία του μεγάλου Ρώσου κλασικού για ολόκληρη τη ζωή.

Ο ήρωας του έργου ετοιμάζεται να βάλει τέλος στη ζωή του. Τη μοιραία στιγμή βυθίζεται αναπάντεχα σε έναν βαθύ ύπνο. Στο όνειρό του, ταξιδεύει σε έναν άλλο πλανήτη παραδεισένιο, όπου οι άνθρωποι ζουν σε μια ιδανική κοινωνία, ελεύθεροι και ευτυχισμένοι, προσφέροντας αγάπη και χαρά. Όσα συμβαίνουν εκεί στον άλλο πλανήτη, μέσα στο όνειρό του, αλλάζουν τελείως τον τρόπο που ο ήρωας αντιλαμβάνεται τη ζωή και τον εαυτό του.

Το έργο, πέρα από ένα φανταστικό ταξίδι σε ένα ουτοπικό σύμπαν, από μια μετάβαση από το σκοτάδι στο φως, αποτελεί πάνω απ’ όλα μια ωδή στην ανθρώπινη ζωή, που συνέθεσε ένας από τους διεισδυτικότερους συγγραφείς στην ιστορία της λογοτεχνίας.

**Συντελεστές**

Μετάφραση-Διασκευή-Σκηνοθεσία: **Γιώργος Κουτλής**

Συνεργασία στη διασκευή: **Βασίλης Μαγουλιώτης**

Σκηνικά - Κοστούμια: **Άρτεμις Φλέσσα**

Μουσική Σύνθεση: **Αλέξανδρος Δράκος Κτιστάκης**

Video art - φωτογραφίες: **Χρήστος Συμεωνίδης**

Φωτισμοί: **Σάκης Μπιρμπίλης**

Βοηθός σκηνογράφου - ενδυματολόγου: **Αγγελική Βασιλοπούλου Καμπίτση**

**Ερμηνεύει ο Νικόλας Χανακούλας**

Ακούγεται ηχογραφημένη η χορωδία **Voice Box** υπό τη διεύθυνση της **Μαργαρίτας Παπαδημητρίου**

Από **19 Οκτωβρίου** έως **30 Οκτωβρίου 2022**

Ημέρες & ώρες παραστάσεων:

**Τετάρτη έως Κυριακή στις 21:00**

Διάρκεια: **60** λεπτά, χωρίς διάλειμμα

**Προσφορά προπώλησης: Όλα τα εισιτήρια στην τιμή των 10€ μέχρι και την ημέρα της πρεμιέρας**

**Τιμές Εισιτηρίων:** A’, Β’ ζώνη: **15** ευρώ, Γ’ ζώνη: **12** ευρώ.

Εκπτωτικά εισιτήρια\*: Senior (άνω των 65), φοιτητικό, νεανικό (κάτω των 22), ανέργων, ΑμεΑ (67% και άνω), με την επίδειξη βεβαίωσης αναπηρίας, εισιτήριο συνοδού ΑΜΕΑ: **12** ευρώ

Κάθε Πέμπτη: Νεανικό (κάτω των 22), κάτοικος γειτονιάς, παρέα 5-9 άτομα: **10** ευρώ

*\*Σε συγκεκριμένες θέσεις με σειρά προτεραιότητας, απαραίτητη είναι η επικοινωνία με το ταμείο του θεάτρου για τα εισιτήρια ΑΜΕΑ*.

*\*\* Ισχύουν ειδικές τιμές για ομαδικές κρατήσεις*

Παραγωγή **Apparat Athen** σε συμπαραγωγή με το **Θέατρο Πορεία** και το **ΔΗ.ΠΕ.ΘΕ. Κρήτης**

**Site & αγορά εισιτηρίων:** [**https://poreiatheatre.com/plays/oneiro-enos-geloioy/**](https://poreiatheatre.com/plays/oneiro-enos-geloioy/)

Info/στήλες θεαμάτων

**ΘΕΑΤΡΟ ΠΟΡΕΙΑ**

[**www.poreiatheatre.com**](http://www.poreiatheatre.com)

Τρικόρφων 3-5 & 3ης Σεπτεμβρίου 69

Πλατεία Βικτωρίας

**[](https://www.facebook.com/poreiatheatre) [Εικόνα που περιέχει τσεκούρι, ανυσματικά γραφικά, περίγραμμα

Περιγραφή που δημιουργήθηκε αυτόματα](https://twitter.com/poreiatheatre?lang=el) [](https://www.instagram.com/poreia_theatre/?hl=el) [](https://www.youtube.com/user/poreiatheatre) [](https://www.tiktok.com/@poreiatheatre)**

**ΤΗΛΕΦΩΝΑ ΤΑΜΕΙΟΥ**

210 8210991, 210 8210082

**ΠΡΟΠΩΛΗΣΗ ΕΙΣΙΤΗΡΙΩΝ**

[www.poreiatheatre.com](http://www.poreiatheatre.com), [www.viva.gr](http://www.viva.gr), 11876, WIND, Public, MediaMarkt, βιβλιοπωλεία Ευριπίδης, Viva Spot Τεχνόπολη, YOLENI’S